 Faysal Cali-waraabe, ayaa isna bulshada reer Somaliland ugu baaqay inay wadajirka iyo ammaanka ilaaliyaan, isla markaana aan loo baahnayn in shacabka dhexdiisa lagu abuuro cunfi iyo kala qoqobnaan, waxaannu yidhi, Shacabka reer Somaliland waxaan leeyahay Ilaahay wuu qoray qofkii soo bixi lahaa, haddaad is dhaqaajiso iyo haddii aad ceeb samaysid waxba kama beddeli kartid goaanka Ilaahay ee waxba ha is xiijinina oo caaddifad reereedda iska daaya, asluubta iyo magaca dalkeena iyo ka shacabkeena iyo sumcadda waddankeena inoo ilaaliya, tartankiina wuu dhammaaday oo hadda isku mid baanu nahay, waxaana naga goan inaannu sharafta dalkayaga ka horraysiino wax kastaba, Huutuu iyo Tuutsina ma nihine hal qoys baynu nahay. 